LJEKARNE KOPRIVNICA

Florijanski trg 4

KOPRIVNICA

Koprivnica, 08.01.2024.

**IZVJEŠĆE O RADU**

**STRUČNOG VIJEĆA LJEKARNI KOPRIVNICA ZA 2023. GODINU**

Stručno vijeće Ljekarni Koprivnica (u daljnjem tekstu: Stručno vijeće) čine sve magistre i magistri farmacije zaposleni u Ljekarnama Koprivnica (u daljnjem tekstu: Ljekarne). Opseg i djelokrug rada Stručnog vijeća opisan je u čl. 31., 32. i 33. Statuta Ljekarni.

Stručno vijeće Ljekarni u 2023. godini redovito se sastajalo jednom mjesečno na sjednicama Stručnog vijeća.

Slijedi kronološki pregled sjednica Stručnog vijeća:

1. I. sjednica Stručnog vijeća održana je 24. siječnja 2023. godine. Sjednici su prisustvovali: ravnateljica Ljekarni Irena Hadelan i 10 članova. Prihvaćen je zapisnik s XII. Sjednice Stručnog vijeća 2022. Na sjednici je izglasan novi Plan i program unutarnjeg nadzora nad radom Ljekarni, ljekarničkih jedinica i zdravstvenih radnika, te periodičnog unutarnjeg nadzora u Ljekarnama Koprivnica za 2023. godinu. Dan je izvještaj sa stručnog skupa “Belupovog simpozij”.
2. II. Sjednica Stručnog vijeća održana je 13. veljače 2023. godine. Sjednici su prisustvovali: ravnateljica Ljekarni Irena Hadelan i 10 članova. Prihvaćen je zapisnik s I. sjednice Stručnog vijeća. Raspravljena je problematika izrade oralne suspenzije beta-laktamskih antibiotika iz gotovog čvrstog oblika lijeka zbog nestašice na tržištu Republike Hrvatske i upute koje je vezano uz to dala Hrvatska ljekarnička komora. Dana je informacija o smjernicama HZZO-a za propisivanje lijekova i obaveza kontrole pri izdavanju.
3. III. sjednica Stručnog vijeća održana je 28. ožujka 2023. godine zajedno sa Skupom svih radnika Ljekarni. Sjednici su prisustvovali: ravnateljica Irena Hadelan, 4 ekonomista, 5 farmaceutskih tehničarki, 2 spremačice i 9 magistri/a farmacije. Prihvaćeni su zapisnici s II. sjednice Stručnog vijeća i s II. sjednice Skupa svih zaposlenih 2022. Voditeljica računovodstva pročitala je financijsko izvješće za 2022. godinu, a ravnateljica Izvještaj o radu za 2022. godinu. Dani su izvještaji sa stručnih skupova: “3. savjetovanje farmaceutskih tehničara s Plivom”, “Salveo akademija”, “PharmaTech 2023”, “Roteas - NOAK razvijen po mjeri starijih bolesnika”.
4. IV. sjednica Stručnog vijeća održana je 18. travnja 2023. godine. Sjednici su prisustvovali: ravnateljica Irena Hadelan i 11 članova te voditelj ekonomsko-računovodstveno-knjigovodstvenih poslova Marko Kolarek Prihvaćen je zapisnik s III. sjednice Stručnog vijeća. Na početku sjednice održana je ISO edukacija koju je vodio gosp. Marijan Jurić. Komisija za unutarnji nadzor dala je izvješće o provedenom unutarnjem nadzoru u ljekarničkim jedinicama Centralna ljekarna, Ljekarna Koprivnica i Ljekarna Sokolovac. Pročitan je Pravilnik o izmjenama i dopunama Pravilnika o sadržaju, rokovima i postupku stručnog usavršavanja magistara farmacije od 1.4.2023. Dan je izvještaj sa stručnog skupa “Recite NE boli”.
5. V. sjednica Stručnog vijeća održana je 23. svibnja 2023. godine. Sjednici su prisustvovali: ravnateljica Irena Hadelan i 10 članova. Prihvaćen je zapisnik s IV. sjednice Stručnog vijeća. Ravnateljica je izvijestila o ISO auditu održanom 5.5.2023. god. Dani su izvještaji sa stručnih skupova: “Pharma akademija 2023”, “Flavonoidi i vene, flavonoidi i hemoroidi”, “Medikin dan zdravlja”, “Expert Academy”, “Salvus stručni skup”, “Dani Belupa”.
6. VI. sjednica Stručnog vijeća održana je 20. lipnja 2023. godine. Sjednici su prisustvovali: ravnateljica Irena Hadelan i 8 članova. Prihvaćen je zapisnik s V. sjednice Stručnog vijeća. Komisija za unutarnji nadzor dala je izvješće o provedenom unutarnjem nadzoru u ljekarničkim jedinicama Ljekarna Drnje i Ljekarna Rasinja. Dani su izvještaji sa stručnih skupova: “Pharma & beauty”, “Pierre Fabre” i “Hamapharm edukacija”. Ravnateljica je obavijestila o implementiranju novih mjera o zaštiti privatnosti i podataka (obavijest o snimanju video nadzorom, trake diskrecije, obrasci za EKZO).
7. VII. sjednica Stručnog vijeća održana je 25. srpnja 2023. godine. Sjednici su prisustvovali: ravnateljica Irena Hadelan i 9 članova. Prihvaćen je zapisnik s VI. sjednice Stručnog vijeća. Dan je izvještaj sa posjeta Krki. Prenesene su informacije s edukacije za korištenje platforme Pharmeria onima koji nisu mogli prisustvovati istoj.
8. VIII. sjednica Stručnog vijeća održana je 30. kolovoza 2023. godine. Sjednici su prisustvovali: ravnateljica Irena Hadelan i 10 članova. Prihvaćen je zapisnik s VII. sjednice Stručnog vijeća. Ravnateljica je izvijestila o novostima vezano uz preuzimanje ljekarne Doma Zdravlja Koprivničko-križevačke županije u Đurđevcu. Ravnateljica je obavijestila o dogovorenom sistematskom pregledu koji će se obaviti tijekom rujna.
9. IX. sjednica Stručnog vijeća održana je 27. rujna 2023. godine. Sjednici su prisustvovali: ravnateljica Irena Hadelan i 9 članova. Prihvaćen je zapisnik s VIII. Sjednice Stručnog vijeća. Dani su izvještaji sa stručnih skupova: “Plivina škola ljekarničke skrbi”, “Optimizacija zdravlja kroz ljekarnički savjet”, “Odabrane teme iz endokrinologije”, “Potencijal i izazovi izrade magistralnih pripravaka za pedijatrijsku populaciju” te “Plicet rapid”.
10. X. sjednica Stručnog vijeća održana je 26. listopada 2023. godine zajedno sa Skupom svih radnika Ljekarni. Sjednici su prisustvovali: ravnateljica Irena Hadelan, 3 ekonomista, 7 farmaceutskih tehničarki, 2 spremačice i 12 magistri/a farmacije. Prihvaćeni su zapisnici s IX. sjednice Stručnog vijeća i s I. sjednice Skupa svih zaposlenih 2023. Održana je edukacija o GDPR-u za sve zaposlenike koju je vodila gđa Ljiljana Tinodi. Ravnateljica je podnijela financijsko izvješće za prvi 9 mjeseci 2023. godine. Dani su izvještaji sa stručnih skupova: “Poslovna abeceda - umjetna inteligencija ovdje i sada”, “Pharma Akademija 2023”, “Adiva stručni skup” i “Sa Sandozom spremni za sezonu”. Dogovoreno je da se ponovljivi privatni recepti kopiraju pri svakom izdavanju i čuvaju s ostalim privatnim receptima.
11. XI. Sjednica Stručnog vijeća održana je 27. studenog 2023. godine. Sjednici je prisustvovalo 9 članova. Prihvaćen je zapisnik s X. sjednice Stručnog vijeća. Komisija za unutarnji nadzor dala je izvješće o provedenom unutarnjem nadzoru u ljekarničkim jedinicama Ljekarna Drnje i Ljekarna Đurđevac. Magistre farmacije dale su izvještaje sa stručnih skupova: “Servier Pharma”, “Berlin Chemie akademija za ljekarnike”, “Pharmameet Milsing”, “Umjetnost znanstvene preporuke probiotika”, “PROMU-FA” te “Suvremeni terapijski pristup gastrointestinalnih tegoba i upalnih stanja kože”. Magistra Nemec Jozić prenijela je informaciju da će stomatolozi Doma zdravlja imati nedjeljno dežurstvo u prijepodnevnim satima.
12. XII. sjednica Stručnog vijeća održana je 28. prosinca 2023. godine. Sjednici su prisustvovali: ravnateljica Irena Hadelan i 14 članova. Prihvaćen je zapisnik s XI. sjednice Stručnog vijeća. Komisija za unutarnji nadzor dala je izvješće o provedenom unutarnjem nadzoru u ljekarničkim jedinicama Ljekarna Rasinja, Ljekarna Sokolovac, Ljekarna Koprivnica i Centralna ljekarna. Usvojen je Plan i program unutarnjeg nadzora nad radom ljekarni, ljekarničkih jedinica i zdravstvenih radnika te periodičnog unutarnjeg nadzora u Ljekarnama Koprivnica za 2024. godinu.

Zaključujem da je Stručno vijeće Ljekarni Koprivnica u 2023. godini redovito raspravljalo o svim stručnim pitanjima i organizaciji rada u Ljekarnama. Prijenos informacija sa stručnih skupova je bio temeljit te je, uz informiranost o novim zakonskim propisima, doprinio unapređenju kvalitete rada.

Predsjednica Stručnog vijeća Ljekarni Koprivnica:

Marina Nemec Jozić, mag.pharm.